spiska-bela1

**Mesto Spišská Belá**

vyhlasuje

**obchodnú verejnú súťaž**

v zmysle § 9a ods. 1 písm. a) zák. SNR č. 138/1991 Zb. o majetku obcí v znení neskorších predpisov s použitím § 281 a nasl. Obchodného zákonníka

na uzatvorenie **zmluvy o predaji prebytočného majetku.**

**I.**

**Vyhlasovateľ:**

Úradný názov: Mesto Spišská Belá

Sídlo: Petzvalova 18, 059 01 Spišská Belá

Kontaktné miesto: Mestský úrad Spišská Belá, Petzvalova 18, tel. 0907 786 707

Kontaktná osoba: Bc. František Zadžora, [zadzora@spisskabela.sk](mailto:zadzora@spisskabela.sk)

Bližšie informácie a podmienky súťaže: [www.spisskabela.sk](http://www.spisskabela.sk/), úradná tabuľa mesta.

**II.**

**Predmet verejnej obchodnej súťaže**

uzatvorenie zmluvy o predaji **stroja na úpravu ľadovej plochy ROLBA BRA 180**  **za traktor**.

**III.**

**Podmienky obchodnej verejnej súťaže**

1. Obchodná verejná súťaž je zverejnená na internetovej stránke www.spisskabela.sk, na úradnej tabuli mesta Spišská Belá, na CÚET a na stránke komunálny bazár ZMOS-u.

Doba zverejnenia na internetovej stránke: **od 24. 10. 2022 do 7. 11. 2022**

2. Súťažný návrh musí okrem identifikačných údajov navrhovateľa obsahovať:

**návrh sumy záujemcu o kúpu stroja .............. EUR, pričom minimálna cena** **stroja je**

**3 000** **EUR.**

3. Obhliadka stroja je možná po predchádzajúcej telefonickej dohode na tel. čísle kontaktnej osoby Bc. František Zadžora 0907 786 707.

4. Podmienky obchodnej verejnej súťaže boli schválené uznesením mestského zastupiteľstva č. 155 /2022 zo dňa 20. 10. 2022.

5. Súťažný návrh musí byť vyhotovený v písomnej forme. Lehota na podávanie návrhov končí **7. 11. 2022 o 14.00 hod**.

6. Vyhlasovateľ komisionálne vyhodnotí súťažné návrhy 8. 11. 2022 o 9.00 hod. a výsledky písomne oznámi uchádzačom.

7. Vyhlasovateľ si vyhradzuje právo odmietnuť všetky predložené návrhy, súťaž zrušiť, meniť

podmienky súťaže, ukončiť súťaž ako neúspešnú alebo predĺžiť lehotu na vyhlásenie výsledku súťaže.

8. Navrhovateľ nemá nárok na náhradu nákladov spojených s účasťou v súťaži.

9. Predaj hnuteľného majetku sa uskutočňuje v zmysle zákona č. 138/1991 Zb. o majetku obcí v znení neskorších predpisov.

10. V prípade, že víťazný účastník súťaže odmietne uzavrieť s vyhlasovateľom zmluvu, mesto vstúpi do rokovania s ďalším účastníkom v poradí.

**IV.**

**Podmienky predaja**

K prevzatiu stroja na úpravu ľadovej plochy dôjde po úhrade ponúknutej ceny.

**V.**

**Časový harmonogram súťaže**

Vyhlásenie súťaže: 24. 10. 2022

Ukončenie súťaže: 7. 11. 2022 o 14.00 hod.

Komisionálne otváranie obálok: 8. 11. 2022 o 9.00 hod.

Písomné oznámenie výsledkov uchádzačom po vyhodnotení súťaže.

Uzatvorenie zmluvy o predaji do 10 dní po vyhodnotení OVS.

**VI.**

**Kritériá hodnotenia návrhov**

Kritériom hodnotenia doručených súťažných návrhov je ponúknutá cena.

**VII.**

**Spôsob podania návrhov**

Súťažný návrh doručiť:

a) do podateľne mesta v zalepenej obálke osobne,

b) poštou,

na adresu: Mestský úrad Spišská Belá, Petzvalova 18, 059 01 Spišská Belá označenú heslom: **„Obchodná verejná súťaž – ROLBA BRA 180 – neotvárať!“** do **7. 11. 2022 do 14.00 hod.**

Prihlášky, ktoré budú doručené po termíne podania, nebudú posudzované.

V Spišskej Belej, dňa 24. 10. 2022

MUSB-2022/ 9054

**Jozef Kuna**

**primátor mesta**